Danilo Fernandes
Danilo Fernandes Batista (sündinud 3. aprillil 1988 Guarulhoses) on Brasiilia jalgpallur, väravavaht. Ta mängib Brasiilia esiliigaklubis Bahia. Fernandes alustas klubikarjääri Corinthianse noorteakadeemias. Klubi esindusmeeskonnas tegi ta debüüdi 2011. aastal, kuid põhiväravavahiks tal sel ega ka kahel järgmisel hooajal saada ei õnnestunud. 2015. aastal liitus ta teise Brasiilia kõrgliiga klubiga, Sportiga ning oli samal hooajal klubi meeskonna põhiväravavavaht. Järgmisel hooajal suundus ta Internacionali. Alates 2021. aastast on ta mänginud Bahias.